2018. aasta Eurovisiooni lauluvõistlus

2018. aasta Eurovisiooni lauluvõistlus oli 63. Eurovisiooni lauluvõistlus. Portugali rahvusringhääling RTP sai lauluvõistluse korraldamisõiguse tänu Salvador Sobrali võidule Kiievis 2017. aasta Eurovisiooni lauluvõistlusel looga "Amar Pelos Dois". See oli esimene kord, mil Portugal võitis ja sai õiguse korraldada järgmise aasta lauluvõistlus. Lauluvõistluse poolfinaalid toimusid 8. ja 10. mail ning finaal 12. mail 2018. 2018. aasta lauluvõistlusel osales 43 riiki. See oli suurim osalejate arv Eurovisiooni lauluvõistlusel pärast 2011. aastat; 43 osalejat olnud ka 2008. aastal. Venemaa naasis pärast aastast pausi. See oli esimene kord pärast 2011. aastat, mil ükski eelmisel aastal osalenud riik ei ole lauluvõistluselt eemaldunud. Võitis Iisrael. 2018. aasta Eurovisiooni korraldajalinnaks kandideerisid Braga, Gondomar, Guimarães, Lissabon ja Santa Maria da Feira. 25. juulil teatati, et lauluvõistlus toimub Portugali pealinnas Lissabonis. 2018. aasta Eurovisiooni lauluvõistlus toimus Lissabonis mitmeotstarbelises sisehallis Altice Arena, mis valmis 1998. aasta Lissaboni maailmanäituste tarbeks. Altice Arena on Euroopa üks suuremaid sisehalle, see mahutab 20 000 pealtvaatajat. 2018. aasta Eurovisiooni lauluvõistluse alapealkiri oli "All Aboard!" (inglise: "Kõik pardale!"). Visuaalses kujunduses esines ookeani motiive, mis vihjasid Lissaboni ja Portugali asukohale Atlandi ookeani rannikul ning riigi meresõiduajaloole. Lisaks loodi 2018. aasta lauluvõistluse tarbeks 12 logo. Põhiline logo kujutas merekarpi. 2018. aasta Eurovisiooni lauluvõistluse lavakujundus oli inspireeritud laevakerest ning see peegeldas Portugali ajalugu ja kultuuri. Lavakujunduse autor oli sakslane Florian Wieder, kes oli loonud ka mitme eelmise aasta võistluse lavakujunduse. 63. Eurovisiooni lauluvõistluse õhtujuhid olid Sílvia Alberto, Daniela Ruah ja Catarina Furtado. Green room '​i õhtujuht oli Filomena Cautela. See oli esimene kord Eurovisiooni lauluvõistluse ajaloos, mil õhtut juhtis neli naist, ja esimene kord pärast 2015. aastat, mil ei olnud meesõhtujuhti. 29. jaanuaril 2018 toimus loosimine, milles selgitati, millised riigid osalevad esimeses või teises poolfinaalis ning kas vastavate poolfinaalide esimeses või teises pooles. Samuti loositi, millises poolfinaalis hääletavad "Suure viisiku" riigid (Prantsusmaa, Saksamaa, Hispaania, Suurbritannia ja Itaalia) ning korraldaja. Riigid jaotati gruppidesse kümne eelneva aasta hääletamistavade põhjal, et ennetada olukorda, kus poolfinaalis osaleb väga palju ühe piirkonna riike, mille tavaks on üksteise poolt hääletada. 7. novembril 2017 teatas Euroopa Ringhäälingute Liit (EBU), et 2018. aasta Eurovisiooni lauluvõistlusel osaleb 42 riiki. Venemaa kinnitas naasmist lauluvõistlusele pärast aastast pausi. Makedoonia osalemine oli algul kahtluse all, kuna Makedoonia rahvusringhäälingul MRT olid võlad maksmata. Kümme päeva hiljem teatas EBU siiski, et Makedoonia saab lauluvõistlusel osaleda. Sellega tõusis osalejate arv 43. See oli suurim osalejate arv Eurovisiooni lauluvõistlusel pärast 2011. aastat; 43 osalejat olnud ka 2008. aastal. Norra esindaja Alexander Rybak võitis 2009. aasta Eurovisiooni lauluvõistluse lauluga "Fairytale". Hollandi esindaja Waylon on varem osalenud 2014. aasta Eurovisiooni lauluvõistlusel, mil ta sai ansambli The Common Linnets liikmena lauluga "Calm After the Storm" teise koha. Austraalia esindaja Jessica Mauboy osales 2014. aasta Eurovisiooni lauluvõistluse teises poolfinaalis külalisesinejana, esitades laulu "Sea of Flags". Sloveenia esindaja Lea Sirk oli 2014. aastal Tinkara Kovači ja 2016. aastal ManuElla taustalaulja, Bulgaariat esindava supergrupi liige Vlado Mahailov oli 2017. aastal Kristian Kostovi taustalaulja ning Austria esindaja Cesár Sampson oli 2016. ja 2017. aastal Bulgaaria esindaja taustalaulja. Suurbritanniat esindav SuRie oli 2015. aastal Belgia esindaja Loïc Notteti taustalaulja ja tantsija, samuti 2017. aasta Belgia etteaste muusikajuht. Toimus 8. mail 2018 Lissabonis Portugalis. Osales 19 riiki, millest 10 finaali kvalifitseerunud riiki on tabelis esile toodud. Hääletas 22 riiki: osalenud riigid, Portugal, Hispaania ja Suurbritannia. Toimus 10. mail 2018 Lissabonis Portugalis. Osales 18 riiki, millest 10 finaali kvalifitseerunud riiki on tabelis esile toodud. Hääletas 21 riiki: osalevad riigid, Prantsusmaa, Saksamaa ja Itaalia. Toimus 12. mail 2018 Lissabonis Portugalis. Osales 26 riiki. Hääletasid kõik riigid. Mõned sõnad on heebrea keeles. "Fuego" on ainuke sõna laulus, mis ei ole inglise keeles. Sisaldab islandikeelseid sõnu. Kuigi laulu pealkiri on ingliskeelne, on kogu laul gruusia keeles. Sisaldab portugalikeelseid sõnu. "Lisbon revealed as Host City of the 2018 Eurovision Song Contest!". Eurovision.tv. 25.7.2017. Vaadatud 11.5.2018 "All Aboard! Lisbon welcomes 42 countries to Eurovision 2018.". eurovision.tv. 7.11.2017. Vaadatud 10.5.2018 "PIILU LAVALE: avaldati 2018. aasta Eurovisioni lavakujundus". Õhuleht. 5.12.2017. Vaadatud 11.5.2018 "Eurovision 2018: Four Women to Host". eurovision.tv. 8.1.2018. Vaadatud 11.5.2018 "FYR Macedonia: MRT Will Not Participate in Eurovision 2018 As Things Stand – Eurovoix". 30.10.2017. Eurovoix. Vaadatud 10.5.2018 "43 Countries will participate". eurovision.tv. 17.11.2017. Vaadatud 10.5.2018 "Video: Waylon will represent The Netherlands at the 2018 Eurovision Song Contest!". eurovision.tv. 9.11.2017. Vaadatud 10.5.2018 "Australian superstar to sing at Eurovision". Eurovision.tv. 25.3.2014. Vaadatud 10.5.2018 Ametlik koduleht Eurovisioon.ee ERR-i Eurovisiooni-teemaline lehekülg